মালয়েশিয়ায় আগামীকাল ঈদ
মালয়েশিয়ায় শাওয়াল মাসের চাঁদ দেখা গেছে। দেশটিতে আগামীকাল বুধবার ঈদুল ফিতর উদযাপিত হবে।
মালয়েশিয়ার 'কিপার অব দ্য রুলারস সিল' সৈয়দ দানিয়াল সৈয়দ আহমদ মঙ্গলবার সন্ধ্যায় এ ঘোষণা দিয়েছেন। তার ভাষণটি স্থানীয় টেলিভিশনগুলোতে সম্প্রচার করা হয়।
দেশটিতে বুধবার ও বৃহস্পতিবার সরকারি ছুটি থাকবে।
মালয়েশিয়ার প্রধানমন্ত্রী আনোয়ার ইব্রাহিম এর আগে বলেছিলেন, শুক্রবার অতিরিক্ত সরকারি ছুটি থাকবে না।
তিনি আরও বলেছিলেন, খরচ কমানোর অংশ হিসেবে তার সরকারি বাসভবন সেরি পেরদানাতে হরি রায়া ঈদুল ফিতরের ওপেন হাউসের আয়োজন করবেন না।

মালয়েশিয়ায় শাওয়াল মাসের চাঁদ দেখা গেছে। দেশটিতে আগামীকাল বুধবার ঈদুল ফিতর উদযাপিত হবে।